b'\n_START_ARTICLE_\nFriedrich Paschen\n_START_SECTION_\n\xc5\xbdivljenje\n_START_PARAGRAPH_\nPaschen je \xc5\xa1tudiral na Univerzi v Berlinu in Univerzi v Strasbourgu, kjer je leta 1888 diplomiral. Pozneje je bil asistent pri fiziku Johannu Wilhelmu Hittorfu (1824\xe2\x80\x931914). V letu 1901 je postal redni profesor na Univerzi v T\xc3\xbcbingenu.\n_START_SECTION_\nDelo\n_START_PARAGRAPH_\nPod njegovim vodstvom je postal T\xc3\xbcbingen vodilni kraj spektroskopskih raziskovanj. Raziskoval je vodikov spekter. Po njem se imenuje Paschenova serija v vodikovem spektru._NEWLINE_Leta 1889 je odkril po njem imenovan zakon o odvisnosti prebojne napetosti v homogenem elektri\xc4\x8dnem polju od tlaka plina in razdalje med elektrodama.'